Τροποποίηση από την Ιταλία των υποχρεώσεων δημόσιας υπηρεσίας που επιβάλλονται στα τακτικά αεροπορικά δρομολόγια μεταξύ Cagliari, Olbia και Alghero, αφενός, και Ρώμης και Μιλάνου, αφετέρου

(2001/C 49/02)

Κατ'εφαρμογή των διατάξεων του άρθρου 4 παράγραφος 1 στοιχείο α) του κανονισμού (EΟΚ) αριθ. 2408/92 του Συμβουλίου της 23ης Ιουλίου 1992 για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, και λαμβάνοντας υπόψη την απόφαση της Συνδιάσκεψης των Υπηρεσιών που πραγματοποιήθηκε στο Cagliari στις 19 Δεκεμβρίου 2000, η Ιταλική Κυβέρνηση αποφάσισε να τροποποιήσει τις δημοσιευθείσες στην Επίσημη Εφημερίδα των Ευρωπαϊκών Κοινοτήτων αριθ. C 284 της 7ης Οκτωβρίου 2000, σ. 16 υποχρεώσεις δημόσιας υπηρεσίας για τα τακτικά αεροπορικά δρομολόγια μεταξύ Cagliari, Olbia και Alghero, αφενός, και Ρώμης και Μιλάνου, αφετέρου, όσον αφορά το σημείο 1.3 που αναφέρεται στους ναύλους και του οποίου το κείμενο αντικαθίσταται ως εξής:

1.3. ΝΑΥΛΟΙ

Η διαμόρφωση των ναύλων για όλα τα σχετικά δρομολόγια πρέπει να περιλαμβάνει μια κανονική τιμή εισιτηρίου στην οικονομική θέση χωρίς περιορισμούς και μια μειωμένη τιμή εισιτηρίου, επίσης χωρίς περιορισμούς. Και οι δύο τιμές δεν μπορούν να υπερβαίνουν την τιμή του απλού εισιτηρίου με ΦΠΑ και χωρίς τα τέλη αεροδρομίου, ως εξής:

>ΘΕΣΗ ΠΙΝΑΚΑ>

Οι αρμόδιες αρχές επανεξετάζουν ετησίως τις ανωτέρω μέγιστες τιμές με βάση το ποσοστό πληθωρισμού του προηγούμενου έτους, για τον υπολογισμό του οποίου λαμβάνεται υπόψη ο γενικός δείκτης τιμών κατανάλωσης της Εθνικής Στατιστικής Υπηρεσίας. Οι τροποποιημένοι ναύλοι κοινοποιούνται σε όλους τους αερομεταφορείς που εκτελούν δρομολόγια στις εν λόγω γραμμές και γνωστοποιούνται στην Ευρωπαϊκή Επιτροπή προκειμένου να δημοσιευθούν στην Επίσημη Εφημερίδα των Ευρωπαϊκών Κοινοτήτων.

Σε περίπτωση που, στο μέσο εξαμηνιαίο όρο, η εκατοστιαία διακύμανση της ισοτιμίας ιταλικής λίρας/δολλαρίου ΗΠΑ ή/και του κόστους των καυσίμων υπερβαίνει το 5 %, οι ναύλοι τροποποιούνται κατ'αναλογίαν της διαπιστωθείσας διακύμανσης.

Οι αυξήσεις ή μειώσεις αφορούν αποκλειστικά και εξ'ολοκλήρου το ύψος των κανονικών ναύλων.

Ο Υπουργός Μεταφορών και Ναυτιλίας προβαίνει στην ενδεχόμενη εξαμηνιαία προσαρμογή των ναύλων σε συνεννόηση με τον Πρόεδρο της Αυτόνομης Περιφέρειας της Σαρδηνίας, βάσει έρευνας που διεξήγαγε μικτή τεχνική επιτροπή αποτελούμενη από έναν αντιπρόσωπο διορισμένο από τον ENAC (Ente Nazionale per l'Aviazione Civile-Εθνικός Οργανισμός Πολιτικής Αεροπορίας) και έναν αντιπρόσωπο διορισμένο από την Αυτόνομη Περιφέρεια της Σαρδηνίας, και η οποία λαμβάνει υπόψη την άποψη των αερομεταφορέων που εκτελούν δρομολόγια στις υποκείμενες στις υποχρεώσεις δημόσιας υπηρεσίας γραμμές.

Η ενδεχόμενη προσαρμογή αρχίζει να ισχύει από το επόμενο εξάμηνο.

Οι τροποποιημένοι ναύλοι κοινοποιούνται σε όλους τους αερομεταφορείς που εκτελούν δρομολόγια στις εν λόγω γραμμές και γνωστοποιούνται στην Ευρωπαϊκή Επιτροπή προκειμένου να δημοσιευθούν στην Επίσημη Εφημερίδα των Ευρωπαϊκών Κοινοτήτων.

Οι ανωτέρω προβλεπόμενοι μειωμένοι ναύλοι εφαρμόζονται υποχρεωτικά τουλάχιστον για:

- τους κατοίκους της Σαρδηνίας,

- τους σαρδηνούς μετανάστες,

- τους κατοίκους εξωτερικού,

- τα άτομα με ειδικές ανάγκες,

- τους νέους ηλικίας 2 έως 25 ετών,

- τα άνω των 70 ετών ηλικιωμένα άτομα,

- τους φοιτητές έως ότου συμπληρώσουν το 27ο έτος της ηλικίας τους.

Οι υποχρεώσεις που περιγράφονται στα άλλα σημεία της ανακοίνωσης που δημοσιεύθηκε στην Επίσημη Εφημερίδα των Ευρωπαϊκών Κοινοτήτων αριθ. C 284 της 7ης Οκτωβρίου 2000, σ. 16, παραμένουν αμετάβλητες.